钦定古今图书集成/历象汇编/庶征典/第170卷 > 宋
## 钦定古今图书集成/历象汇编/庶征典/第170卷 > 宋

### 太祖建隆二年获白兔

按《宋史太祖本纪》。不载　按《玉海》。建隆二年“三月壬
戌。郓州献白兔。王著作颂。”

建隆三年，象食稼。

按《宋史太祖本纪》不载　按《五行志》：“三年，有象至黄
陂县，匿林中食民苗稼。又至安复、襄、唐州，践民田，遣
使捕之。明年十二月，于南阳县获之，献其齿革。”

### 乾德二年有象至澧安等县

按《宋史太祖本纪》不载。　按《五行志》，“乾德二年五月，
有象至澧阳安乡等县。”又有象涉江入华容县，直过
阛阓门。又有象至澧州澧阳县城北。

乾德三年，虎伤人。

按《宋史太祖本纪》。不载　按《十国春秋吴越忠悫王
世家》。“乾德三年秋七月。有虎出于龙山。凡伤数十人。
捕之。逾旬而获。”

乾德四年，兔食稼。

按《宋史太祖本纪》。四年八月丙辰。普州兔食稼。
乾德五年。有象自至京师按《宋史太祖本纪》。不载　按《五行志》云云。

### 开宝七年获白鹿

按《宋史太祖本纪》不载。　按《玉海》，“开宝七年，琼州献
白鹿，加仙鹿旗。”

开宝八年，鸷兽及虎伤人。

按《宋史太祖本纪》。不载。　按《五行志》：“八年四月，平陆
县鸷兽伤人。遣使捕之，生献十头。十月，江陵府白昼
虎入市，伤二人。”

### 太宗太平兴国三年虎暴

按《宋史太宗本纪》不载。　按《五行志》：“太平兴国三年，
果阆、蓬集诸州，虎为害，遣殿直张延钧捕之，获百兽。
俄而七盘县虎伤人，延钧又杀虎七以为献。”

太平兴国七年，虎伤人。

按《宋史太宗本纪》不载。　按《五行志》，“七年，虎入萧山
县民赵驯家，害八口。”

### 雍熙元年岚州献麟

按：《宋史太宗本纪》：“雍熙元年冬十月癸巳，岚州献牝
兽，一角。”

按《燕翼贻谋录》：太平兴国九年十月癸巳，岚州献兽，
一角似鹿，无斑，角端有肉，性驯善。诏群臣参验。徐铉、
滕中正、王佑等上奏曰：“麟也。”宰相宋琪等贺。〈按是年改元雍

熙，而《稗官家》仍称“兴国九年。”

按《玉海》：“太平兴国九年十月癸巳，岚州献牝兽，一角，
角端有肉，诏群臣参验。”徐铉等以为祥麟有用，作《祥
麟曲》，仁兽效祥，星枵耀芒，在郊毓质，游畤呈祥。
雍熙二年，均州献麒

按《宋史太宗本纪》。二年闰九月己亥，献一角兽
按《玉海》，二年闰九月己亥，坊州进一角兽。御崇政殿
召近臣等观之。昔岚贡者麟，今坊贡者麒，命豢于苑
中。〈本纪作均州玉海作坊州互异〉

雍熙四年，获犀白兔。

按《宋史太宗本纪》不载　按《五行志》，“四年，有犀自黔
南入万州，民捕杀之，获其皮角。”

按《玉海》，“四年七月辛巳，银州献白兔。”

### 至道元年虎伤人获白兔

按《宋史太宗本纪》不载。　按《五行志》。“至道元年六月，
梁泉县虎伤人。”

按《玉海》：至道元年四月二十九日乙巳，知通利军钱
昭序表献部内所产赤乌白兔各一。表云：“乌禀阳精，
兔昭阴瑞。报火德繁昌之兆，示金方柔服之符。念兹
希世之珍，罕有同时而见，望宣付史馆。”从之。上谓侍
臣曰：“乌色正如渥丹，信火德之应也。”五月戊辰，开封
尹寿王上言：“太康县招庆乡华阳村民获黑兔一以”
献，帝谓宰臣曰：“黑兔之来，国家之庆也。”吕端对曰：“黑
者北方之色，兔即阴类。将有北边之寇，稽首于北阙
之下者乎？”

### 淳化元年以蹄角之瑞宣付史馆虎暴

按《宋史太宗本纪》不载。　按《五行志》。“淳化元年十月，
桂州虎伤人，诏遣使捕之。”

按《玉海》：淳化元年四月，殿中丞宋炎言。“皇帝御极以
来，瑞牒昭著，蹄角之瑞二十有六，愿以付史馆。”从之。

### 真宗咸平二年虎𩰚按宋史真宗本纪不载 按五行志咸平二年十二月黄州长析村二虎夜𩰚一死食之殆半占云守臣

灾。明年，知州王禹偁卒。

咸平四年，获白兔。

按《宋史真宗本纪》。不载　按《玉海》，“四年五月戊子，亳
州贡白兔，诏还之。”

咸平六年，狐出皇城内。

按《宋史真宗本纪》。不载　按《五行志》。“六年十月乙酉。
有狐出皇城东北角楼。历军器库。至夹道。获之。”

### 大中祥符元年获白兔

按《宋史真宗本纪》不载。　按《玉海》，“大中祥符元年十
月乙未，光密州贡白兔。”

大中祥符四年，获白鹿、白兔。

按《宋史真宗本纪》不载。　按《玉海》，“四年正月庚子，绵
上得白鹿，陈尧叟取以献。八月丁未，亳州献白兔。
大中祥符六年获白兔。”

按《宋史真宗本纪》。不载　按《玉海》，六年八月甲子。“兴
元献白兔。”

大中祥符七年，获白鹿。

按《宋史真宗本纪》。不载　按《玉海》，“七年二月幸亳州，
以真源所进灵芝、白鹿列天书前。”

大中祥符九年，虎昼入税场，获白兔。

按《宋史真宗本纪》。不载　按《五行志》。九年三月，杭州
浙江侧昼有虎入税场。巡检俞仁祐挥戈杀之。
按《玉海》：九年九月，辽州献白兔。

### 天禧三年获白鹿

按《宋史真宗本纪》不载。　按《玉海》，“天禧三年十月十
八日，后苑观滑州所献白鹿。”

====仁宗天圣九年获白兔====按《宋史仁宗本纪》不载。　按《五行志》，“天圣九年五月，
宿州获白兔。六月，庐州获白兔。”

### 明道二年获白兔

按《宋史仁宗本纪》。不载。　按《五行志》。明道二年六月，
唐州获白兔。

### 皇祐三年获白兔

按《宋史仁宗本纪》不载。　按《五行志》，“皇祐三年十二
月，泰州获白兔。”

### 嘉祐三年交阯贡异兽

按《宋史仁宗本纪》。不载　按《五行志》。嘉祐三年六月
丁卯。交阯贡献异兽二。初本国称贡麒麟。状如牛。身
被肉甲。鼻端有角。食生刍果。必先以杖击其角。然后
食。既至而枢密使田况辨其非麟。诏上称异兽
按《玉海》，嘉祐三年六月丁卯。交阯贡异兽二。八月二
十五日癸亥，御崇政殿。召辅臣等观之。司马光作《交
阯献奇兽赋》，其状熊颈而鸟噣，豨首而牛身。与夫雕
题卉服之士，南金象齿之珍，款紫闼而坌入，充彤庭
而并陈。翔舞太和，涵濡茂泽，殊俗向臻，灵兽来格。虽
汉世之初，黑鹇贡于绝徼；周家之隆，白雉通于重译，
不足方也。

### 神宗熙宁元年获白兔白鹿

按《宋史神宗本纪》。不载。　按《五行志》。熙宁元年九月，
抚州获白兔。

熙宁四年，获白兔。

按《宋史神宗本纪》不载。　按《五行志》，“四年九月，卢州
获白兔。”

### 徽宗政和五年获白兔

按《宋史徽宗本纪》不载。　按《五行志》，“政和五年十二
月，安化军获白兔。六月，泰州军获白兔。”

政和七年，获白兔。

按《宋史徽宗本纪》不载。　按《五行志》：“七年二月，达州
获白兔。”

### 宣和元年获黑兔

按《宋史徽宗本纪》。不载。　按《五行志》。宣和元年十月。
淄州获黑兔。

宣和三年产麟。

按《宋史徽宗本纪》：“三年夏四月癸巳，海州牛生麒麟。
宣和七年，狐升御榻。”

按《宋史徽宗本纪》。七年九月。有狐升御榻而坐　按
《五行志》。七年秋。有狐由艮岳直入禁中。据御榻而坐。
诏毁狐王庙。

### 高宗绍兴十一年虎入城

按《宋史高宗本纪》不载。　按《五行志》，绍兴十一年，海
州属金，悉空其民。安江后二十年，有二虎入城，人射
杀之，虎亦搏人。明年魏胜举州来归，亦空其民。汉龚
遂曰：“野兽入宫室，宫室将空。虎豕皆毛孽也。”

绍兴十三年，雷震群狐。

按《宋史高宗本纪》。不载　按《五行志》。“十三年。南康县
雷雨。群狐震死于岩穴中。岩石皆为碎。”

绍兴二十二年，猫生子，三足。

按《宋史高宗本纪》不载。　按《五行志》，二十二年，“刘彭
老家猫产数子，皆三足。”

### 孝宗乾道七年象食稼

按《宋史孝宗本纪》不载。　按《五行志》：“乾道七年，潮州
野象数百食稼，农设阱田间，象不得食，率其群围行
道车马，敛榖食之，乃去。”

### 淳熙二年群狐掠人

按《宋史孝宗本纪》不载。　按《五行志》。淳熙二年。江州
马当山群狐掠人。

淳熙十年，熊虎入民舍，相搏死。

按《宋史孝宗本纪》不载。　按《五行志》，十年，滁州有熊
虎同入樵民舍。夜自相搏死。

### 光宗绍熙元年猫生子八足二尾按宋史光宗本纪不载 按五行志绍熙元年三月临安府民家猫生子一有八足二尾

绍熙四年，虎暴。

按《宋史光宗本纪》不载。　按《五行志》，四年，鄂州昌县
虎为人患。

绍熙五年，获白兔。

按《宋史光宗本纪》。不载。　按《五行志》。五年八月，扬州
献白兔。侍御史章颖劾守臣钱之望以孽为瑞。占曰：
“国有忧。白，丧祥也。”是岁光宗崩。

### 宁宗庆元六年献瑞象

按《宋史宁宗本纪》。不载。　按《玉海》，庆元六年十月。真
里富国献瑞象。

### 嘉泰二年献瑞象

按《宋史宁宗本纪》不载。　按《玉海》，“嘉泰二年九月，真
里富国献瑞象。”

### 开禧元年献瑞象

按《宋史宁宗本纪》不载。　按《玉海》，“开禧元年八月，真
里富国献瑞象

### 度宗咸淳九年虎出于市

按《宋史度宗本纪》，不载。　按《五行志》：咸淳九年十一
月辛卯黎明，有虎出于扬州市，毛色微黑，都拨发官
曹安国率良家子数十人射之。制置使李庭芝占曰：
“千日之内，杀一大将。”于是脔其肉于城外而厌之。